AUR, în război deschis cu UDMR: "Nu își are locul în Parlamentul României. Vrem interzicerea partidelor pe criterii etnice".
Kelemen Hunor declarase că "nu era nevoie de așa ceva în Parlamentul României, în 2020". Răspunsul AUR a fost unul pe măsură: "UDMR nu își are locul în Parlamentul României". Kelemen Hunor a ținut discursul de la închiderea urnelor în limba maghiară.
După ce Kelemen Hunor a declarat că "nu era nevoie de așa ceva în Parlamentul României, în 2020" la aflarea veștii că AUR va face parte din noul Legislativ, partidul lui George Simion a răspuns pe măsură."UDMR nu își are locul în Parlamentul României. Respectăm comunitatea maghiarilor din România și avem candidați etnici maghiari în AUR care intră în Legislativ. AUR se opune, însă, constituirii și funcționării formațiunilor politice pe criterii etnice iar în acest sens va demara o campanie națională pentru modificarea Constituției în sensul interzicerii formațiunilor politice pe criterii etnice."De menționat aici este faptul că președintele UDMR, Kelemen Hunor, a ținut discursul de la închiderea urnelor în limba maghiară.